**Zalaszentgrót Város Önkormányzata Képviselő-testületének 11/2025. (VIII. 1.) önkormányzati rendelete**

**a helyi környezet védelméről és a település tisztaságáról szóló 8/2003. (IV. 18.) számú rendelet módosításáról**

[1] Zalaszentgrót Város Önkormányzata Képviselő-testülete a helyi környezet védelméről és a település tisztaságáról szóló 8/2003. (IV.18.) önkormányzati rendeletét 2003. évben alkotta meg, melyet azóta számos alkalommal módosított. A rendelet komplexen szabályozza a környezeti elemek védelmét, így többek közt a települési hulladék kezelésére, a köztisztasági szolgáltatásra vonatkozó szabályokat is. A rendelet jelenlegi módosítását a nem lakossági hulladékgazdálkodási közszolgáltatások díjainak változása teszi szükségessé.

[2] A hulladékról szóló 2012. évi CLXXXV. törvény 35. § (1) bekezdés h) pontjában és a 88. §(4) bekezdés c) pontjában és a környezet védelmének általános szabályairól szóló 1995. évi LIII. törvény 46. § (1) bekezdés c) pontjában, a 48. § (1)-(2) bekezdéseiben, a természet védelméről szóló 1996. évi LIII. törvény 24. § (1) bekezdés b) pontjában, a 62. § (1)-(3) bekezdéseiben kapott felhatalmazás alapján; az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. és 11. pontjában meghatározott feladatkörében eljárva, Zalaszentgrót Város környezetvédelmi feladatainak megoldása, a köztisztaság kialakítása, fenntartása és védelme érdekében a helyi környezet védelméről és a település tisztaságáról szóló 8/2003. (IV.18.) önkormányzati rendelet módosításáról a következőket rendeli el:

**1. §**

A helyi környezet védelméről és a település tisztaságáról szóló 8/2003 (IV.18.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2025. szeptember 1-jén lép hatályba, és 2025. szeptember 2-án hatályát veszti.

|  |  |
| --- | --- |
| Baracskai József  polgármester | Dr. Simon Beáta  jegyző |

A rendelet 2025. augusztus 1-jén kihirdetésre került.

|  |  |
| --- | --- |
|  | Dr. Simon Beáta  jegyző |

*1. melléklet a 11/2025. (VIII. 1.) önkormányzati rendelethez*

1. A helyi környezet védelméről és a település tisztaságáról szóló 8/2003 (IV.18.) önkormányzati rendelet 1. melléklet 2.1. és 2.2. pontja helyébe a következő pontok lépnek:

„2.1. Nem közművel összegyűjtött háztartási szennyvíz begyűjtésének alapdíja: 5.512,- Ft/alkalom;

2.2. Nem közművel összegyűjtött háztartási szennyvíz begyűjtésének ürítési díja: 4.448,- Ft/m³   
A díjak az ÁFA összegét nem tartalmazzák.”

Általános indokolás

Zalaszentgrót Város Önkormányzata Képviselő-testülete a helyi környezet védelméről és a település tisztaságáról szóló 8/2003. (IV.18.) önkormányzati rendeletét 2003. évben alkotta meg, melyet azóta számos alkalommal módosított. A rendelet komplexen szabályozza a környezeti elemek védelmét, így többek közt a települési hulladék kezelésére, a köztisztasági szolgáltatásra vonatkozó szabályokat is. A rendelet jelenlegi módosítását a nem lakossági hulladékgazdálkodási közszolgáltatások díjainak változása indokolja.

Részletes indokolás

**Az 1. §-hoz**

A rendelet 1. §-a az 1. melléklet módosításáról rendelkezik.

**A 2. §-hoz**

A rendelet 2. §-a a rendelet hatálybalépéséről és annak hatályvesztéséről rendelkezik.